text: [{"text_idx": "#000000", "text": "Av bo\u0301kahillini: Kom, a\u0301\u00f0renn veturin kemur!"}, {"text_idx": "#000001", "text": "Cathy og eg bu\u0301\u00f0u i\u0301 Baltimore i\u0301 fyrru helvt av fy\u0301rsunum. Me\u00f0an vit bu\u0301\u00f0u har, lurta\u00f0i eg ofta eftir eini kristnari u\u0301tvarpsst\u00f8\u00f0, har denturin var serliga lagdur a\u0301 at veita go\u0301\u00f0a og holla bi\u0301bliul\u00e6ru. Har vo\u0301ru no\u0301gvir go\u0301\u00f0ir bi\u0301bliul\u00e6rarar, ein teirra \u00e6t Charles Swindoll. Hev\u00f0i onganti\u0301\u00f0 hoyrt um hann a\u0301\u00f0ur og bleiv bergtikin av at lurta eftir honum. Hann var at hoyra hv\u00f8rt ma\u0301nakv\u00f8ld til fri\u0301ggjakv\u00f8ld, klokkan 19:30. Swindoll er ein o\u0301tru\u0301liga li\u0301vligur l\u00e6rari, l\u00e6ttur at skilja og praktiskur. Samstundis er hann b\u00e6\u00f0i fryntligur og stuttligur. Tu\u0301 f\u00e6rt mest sum kensluna av, at tu\u0301 lurtar eftir einum vini."}, {"text_idx": "#000002", "text": "Swindoll hevur skriva\u00f0 ho\u0301pin av bo\u0301kum. Har eru no\u0301gvar i\u0301 at velja. Hugsa\u00f0i at taka okkurt u\u0301r einari andaktsbo\u0301k hja\u0301 honum; bo\u0301kin eitur: \u201eKom, a\u0301\u00f0renn veturin kemur!\u201c Summar b\u00f8kur hava eitt so beinraki\u00f0 heiti, at ta\u00f0 ger n\u00e6stan ta\u00f0 sama, hvat innihaldi\u00f0 er. Hetta er ein teirra. Heiti\u00f0 er u\u0301r Seinna Timoteusbr\u00e6vi 4.21:"}, {"text_idx": "#000004", "text": "\u201eKom, a\u0301\u00f0renn veturin kemur!\u201c Tu\u0301 s\u00e6rt Paulus fyri t\u00e6r, har hann situr i\u0301 Carcere Mamertino fangatippinum i\u0301 Ro\u0301m. Hann er gamal, einsamur og hevur ein dey\u00f0ado\u0301m hangandi yvir s\u00e6r. Ta\u00f0 er li\u00f0i\u00f0 u\u0301t a\u0301 summari\u00f0, og veturin stendur fyri durum. Ta\u00f0 hev\u00f0i veri\u00f0 so gott, um Timoteus kundi komi\u00f0, a\u0301\u00f0renn ve\u00f0ri\u00f0 bleiv so ringt, at ta\u00f0 ikki fo\u0301r at bera til at fer\u00f0ast. Og ta\u00f0 hev\u00f0i veri\u00f0 gott, um hann kundi tiki\u00f0 vi\u00f0 s\u00e6r handa kappan, Paulus l\u00e6t eftir i\u0301 Troas. Vetrarnir vo\u0301ru ju\u0301 so langir og kaldir. Og ta\u00f0 hev\u00f0i stytt um l\u00f8turnar, hev\u00f0i hann kunna\u00f0 havt b\u00f8kurnar vi\u00f0 s\u00e6r, serliga skinnb\u00f8kurnar. Og so var ta\u00f0 sja\u0301lvandi ta\u00f0 at kunna hava Timoteus har hja\u0301 s\u00e6r. Einsemi kann ju\u0301 vera r\u00e6\u00f0uligt."}, {"text_idx": "#000005", "text": "Seg\u00f0i, at bo\u0301kin eitur Kom, a\u0301\u00f0renn veturin kemur! Ta\u00f0 er bara fyrra helvtin av heitinum, seinna helvtin av heitinum er: \u201eog tak lut i\u0301 vo\u0301n mi\u0301ni.\u201c Okkum t\u00f8rvar hv\u00f8r annan; li\u0301vsins vetrar kunnu vera kaldir, langir og einsligir."}, {"text_idx": "#000006", "text": "Bo\u0301kin var ein av mongu bo\u0301kunum, sum vit keyptu okkum, me\u00f0an vit bu\u0301\u00f0u a\u0301 Balabac. Tu\u0301 kundi kanska hildi\u00f0, at heiti\u00f0 Kom, a\u0301\u00f0renn veturin kemur! ikki sigur einum so no\u0301gv, ta\u0301 i\u00f0 hann by\u0301r har, sum \u201esummar og so\u0301l alti\u0301\u00f0 er\u201c. Eg sat ju\u0301 ikki i\u0301 n\u00f8krum fangatippi, og einsamallur var eg als ikki. Og to\u0301 \u2013 \u201eRoyn, alt tu\u0301 kanst, at koma, a\u0301\u00f0renn veturin kemur!\u201c \u2013 gav afturljo\u0301\u00f0. Eg haldi, ta\u00f0 ger ta\u00f0 hja\u0301 okkum \u00f8llum."}, {"text_idx": "#000007", "text": "Eg seg\u00f0i, at vit keyptu okkum bo\u0301kina, me\u00f0an vit bu\u0301\u00f0u a\u0301 Balabac. Men sja\u0301lvandi keyptu vit hana ikki a\u0301 Balabac, har vo\u0301ru ju\u0301 eingir bo\u0301kahandlar. Vit keyptu hana einafer\u00f0, vit vo\u0301ru i\u0301 Manila. Alti\u0301\u00f0 hugaligt at koma aftur til Balabac vi\u00f0 spildurny\u0301ggjum v\u00f8krum bo\u0301kum. Ta\u00f0 ke\u00f0iliga var bara, at tropurnar fara so illa vi\u00f0 teimum. Slavna heita luftin er skjo\u0301t at beina fyri \u00f8llum, sum eitur glansur. Og li\u0301\u00f0ur tu\u0301 av ovurvi\u00f0kv\u00e6mi, kann ta\u00f0 ver\u00f0a skjo\u0301tt, at ny\u0301ggju b\u00f8kurnar ikki eru lesandi. Kanska er hatta ein mynd av li\u0301vinum. Ta\u00f0 tekur ofta ikki leingi, til glansurin er farin, ovurvi\u00f0kv\u00e6mi\u00f0 ger alt o\u0301tolandi, og tu\u0301 kennir, at f\u00e6rt tu\u0301 ikki skjo\u0301tt hja\u0301lp, megnar tu\u0301 ta\u00f0 ikki. Kom, a\u0301\u00f0renn veturin kemur! gevur afturljo\u0301\u00f0."}, {"text_idx": "#000010", "text": "Eg vil fegin hava eina t\u00e6nastu, sum er ey\u00f0kend av, at eg eri sannur. Ta\u00f0, sum m\u00e6r ofta hev\u00f0i da\u0301mt best at sloppi\u00f0 undan, er ju\u0301st ta\u00f0, sum ger meg sannan.M\u00e6r da\u0301mar ikki pi\u0301nu, men hon er l\u00e6ttari at bera, ta\u0301 i\u00f0 eg si\u0301ggi hana u\u0301r Guds sjo\u0301narhorni. M\u00e6r da\u0301mar ikki at bi\u0301\u00f0a, men ta\u00f0 gerst l\u00e6ttari, ta\u0301 i\u00f0 eg si\u0301ggi ta\u00f0 u\u0301r Guds sjo\u0301narhorni.Pr\u00e6dikarin 7.5:\u201eBetri er at hoyra vi\u0301smenn deila enn da\u0301rar kv\u00f8\u00f0a;\u201cOnkunti\u0301\u00f0 er vi\u0301sma\u00f0urin stjo\u0301rin, onkunti\u0301\u00f0 makin ella foreldrini, onkunti\u0301\u00f0 l\u00e6knin, onkunti\u0301\u00f0 m\u00f8guliga do\u0301marin. Lurtar tu\u0301?"}, {"text_idx": "#000014", "text": "Ny\u0301ggjastu u\u0301r Lurta og hygg"}]